Source: https://www.hardware.fi/artikkelit/artikkeli.cfm/amd_radeon_hd_6790_kevytta_keskisarjaa/2
Timestamp: 2020-07-10 00:36:03+00:00

Document:
AMD:n Radeon HD 6790 -referenssikortti - AMD Radeon HD 6790: kevyttä keskisarjaa
Hardware.fi > Artikkelit > AMD Radeon HD 6790: kevyttä keskisarjaa > AMD:n Radeon HD 6790 -referenssikortti
Referenssimalli on täsmälleen saman kokoinen kuin Radeon HD 6870, ja luultavasti käyttää samoja piirilevyjä. Tämä on ehkä hieman yllättävää ottaen huomioon, että Radeon HD 6850 on lähempänä tehonkulutuksen kannalta. Tämä ei kuitenkaan näytä pitävän paikkaansa, sillä AMD:n mukaan kortilla on 150 watin TDP. Käytännössä se on sama kuin Radeon HD 6870:n, ja 23 wattia enemmän kuin 6850:n.
Eri valmistajat tulevat kuitenkin kulkemaan omia teitään, ja referenssimallia ei välttämättä koskaan nähdä kaupan hyllyllä. Toivon mukaan Radeon HD 6790 -kortit tulevat myyntiin yhdellä PCIe-lisävirtaliittimellä. 16-linjainen PCIe-paikka tarjoaa 75 wattia tehoa ja yksi kuusipinninen lisävirtaliitin toiset 75 wattia. Teoriassa siis kahta lisävirtaliitintä ei tarvita. Itse asiassa AMD lähetti meille sähköpostia asiasta:
"Vaikka referenssikortit muistuttavat 6870:a, AIB-valmistajien kortit tulevat poikkeamaan mallikappaleista PCB:n, lisävirtaliittimien ja jäähdyttimien osalta. Tämä tarkoittaa sitä, että AIB-valmistajilla on vapaus käyttää esimerkiksi yhtä tai kahta lisävirtaliitintä korteissaan."
Käytännössä esimerkiksi PowerColorin versiossa käytetään vain yhtä lisävirtaliitintä.
Kuten HD 6800-sarjassa, myös Radeon HD 6790:stä löytyy vain yksi CrossFire-silta, rajoittaen sen vain kahden kortin CrossFire-kokoonpanoon.
Radeon HD 6790 referenssimallista löytyy kaksi DVI-, yksi HDMI-, ja kaksi mini-DisplayPort-liitäntää. Kuten muissa 6000-sarjan ohjaimissa, ylempi DVI-portti on single-link, ja alempi dual-link. 30" ja 120 Hz:n näyttöjä varten on käytettävä dual-link-porttia.
PCB on identtinen Radeon HD 6870:n kanssa. Samaa taktiikkaa käytettiin aikanaan Radeon HD 5830:n kanssa, joka käytti 5870:n PCB:a.
Edellinen sivuBarts LE saapuu leikkikentälle
Seuraava sivuTestikokoonpano ja testipenkki

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD